Diari Oficial de la Generalitat Valenciana


Sumari del DOGV 8822, del 28-05-2020 (2020/3764)

ACORD de 15 de maig de 2020, del Consell, de declaració de l'ocupació urgent dels béns i drets subjectes a l'expedient expropiatori del projecte de traçat de la canonada de proveïment a San Antonio de Benagéber, de l'Entitat Metropolitana de Serveis Hidràulics.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8822

Data del DOGV
:   28-05-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/3764


Data del document
:   15-05-2020

Organisme emissor
:   Presidència de la Generalitat

Tipus de document
:   Acord

ACORD de 15 de maig de 2020, del Consell, de declaració de l'ocupació urgent dels béns i drets subjectes a l'expedient expropiatori del projecte de traçat de la canonada de proveïment a San Antonio de Benagéber, de l'Entitat Metropolitana de Serveis Hidràulics. [2020/3764]  
Antecedents de fet  
Primer. Mitjançant l'Acord de 04.04.2019, la Junta de Govern de l'Entitat Metropolitana de Serveis Hidràulics (EMSHI) va aprovar el projecte de traçat de canonada de proveïment a San Antonio de Benagéber (AT/A/PI01/2018).  
Segon. Consta la formalització de l'acta de replanteig del projecte, on consta la viabilitat d'aquest en els terrenys per a expropiar.  
Tercer. La relació concreta i individualitzada dels béns i drets objecte d'expropiació es va aprovar inicialment mitjançant un acord de la Junta de Govern de l'EMSHI, de 09.05.2019, i va ser sotmesa a informació pública durant el termini reglamentari a través d'un anunci publicat en el Butlletí Oficial de la Província número 156, de 14 d'agost de 2019, en el diari Las Provincias, de 8 d'agost de 2019 i en el tauler d'anuncis dels ajuntaments de Sant Antonio de Benagéber i Paterna. Així mateix, es va dur a terme la notificació individualitzada a totes les persones interessades en el procediment d'expropiació forçosa.  
  
Quart. En l'acord de la Junta de Govern de l'EMSHI, de 06.02.2020, es van resoldre les reclamacions presentades en el tràmit d'informació pública i es va aprovar definitivament la relació de béns i drets afectats per l'expropiació forçosa per a l'execució del projecte d'obres esmentat.  
  
Cinqué. La sol·licitud d'ocupació urgent de béns i drets afectats per l'expropiació es va formular en l'acord de la Junta de Govern de l'EMSHI, de 09.05.2019, i en l'acord de la Junta de Govern de l'EMSHI, de 06.02.2020, fonamentada en motius d'interés públic, tal com justifica el cap de la Secció de Proveïment de l'Àrea Tècnica en un informe de 2 de maig de 2019, i que a continuació es reprodueix i que literalment diu:  
  
«El municipi de San Antoni de Benagéber, si bé es troba integrat en l'Entitat Metropolitana de Serveis Hidràulics, no té actualment cap infraestructura de connexió amb el sistema bàsic metropolità de proveïment.  
Amb les presents obres es genera conducció que enllaçarà el depòsit metropolità de 40.000 m³ de Paterna amb els depòsits municipals de San Antonio de Benagéber.  
La conducció prevista s'ha dimensionat per a satisfer la totalitat de la demanda del municipi, el qual compta amb una població censada de 8.846 habitants.  
Vist que el proveïment a aquesta població s'efectua actualment a partir de captacions subterrànies amb una elevada concentració de nitrats (per damunt, a vegades, dels 100 mg/l).  
Vist que tal circumstància ha obligat l'Ajuntament a informar la seua població que l'aigua que se li subministra presenta la qualificació d'aigua no apta per a consum humà (d'acord amb l'RD 140/2003, això és així a partir de 50 mg(l).  
Estem, doncs, davant un greu problema i risc de salut pública que requereix l'execució del present projecte per a ser resolt.  
S'ha de subratllar que no és viable l'adopció de mesures provisionals que permeten pal·liar aquesta vulnerabilitat de manera temporal fins a la posada en servei de les obres».  
Sisé. En l'expedient administratiu consta, a més, la retenció de crèdit d'acord amb el que estableix l'article 52 de la Llei d'expropiació forçosa, de 16 de desembre de 1954, segons la redacció de la Llei 11/1996, de 27 de desembre, de mesures de disciplina pressupostària.  
  
  
Fonaments de dret  
I. L'EMSHI té capacitat jurídica per a acordar l'expropiació dels béns afectats a una finalitat d'utilitat pública o interés social, de conformitat amb l'article 2.1 de la Llei d'expropiació forçosa, en relació amb l'article 4 de la Llei 7/1985, de 2 d'abril, reguladora de les bases de règim local.  
II. L'article 94 del text refós de les disposicions legals vigents en matèria de règim local, aprovat pel Reial decret legislatiu 781/1986, de 18 d'abril, disposa que «les obres compreses en els plans d'obres i serveis locals, inclosos els plans provincials de cooperació, comportaran la declaració d'utilitat pública i la necessitat d'ocupació dels terrenys i edificis en aquests compresos als efectes de la seua expropiació forçosa».  
  
En aquest mateix sentit, d'acord amb l'article 17 de la Llei d'expropiació forçosa, quan el projecte d'obres i serveis comprenga la descripció material detallada dels béns i drets que siguen estrictament necessaris per al fi de l'expropiació, la necessitat d'ocupació s'entendrà implícita en l'aprovació del projecte.  
III. L'article 52 de la Llei d'expropiació forçosa i concordants del seu Reglament preveuen la possibilitat de declarar, excepcionalment, l'ocupació urgent dels béns afectats per l'expropiació a què done lloc la realització d'una obra o finalitat determinada, amb les conseqüències que s'hi estableixen.  
IV. La declaració d'ocupació urgent, que segons l'article 56 del Reglament d'expropiació forçosa ha d'estar degudament motivada, està justificada en l'antecedent de fet cinqué.  
V. La competència per a formular l'esmentada declaració correspon al Consell, d'acord amb els articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei 5/1983, de 30 de desembre, del Consell.  
  
VI. L'acord en què es declare l'ocupació urgent dels béns afectats s'haurà de publicar en el Diari Oficial de la Generalitat Valenciana, als efectes de l'article 56.2 del Reglament d'expropiació forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit, davant de la corporació local expropiant, al·legacions només a l'efecte d'esmenar els possibles errors que s'hagen pogut produir en fer la relació dels béns afectats per la urgent ocupació.  
En aquest expedient s'han complit totes les prescripcions legals contingudes en les disposicions abans esmentades i el procediment s'ha tramitat d'acord amb la legislació vigent en la matèria.  
Per tot això, i d'acord amb els articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei 5/1983, de 30 de desembre, de la Generalitat, del Consell, a proposta del president de la Generalitat, el Consell, prèvia deliberació, en la reunió de 15 de maig de 2020,  
  
  
ACORDA  
  
Declarar l'ocupació urgent dels béns i drets que a continuació es detallen, afectats per l'expedient expropiatori instruït per l'EMSHI, per a l'execució del projecte de traçat canonada de proveïment a San Antonio de Benagéber (AT/A/PI01/2018):  
Contra aquest acord, que posa fi a la via administrativa, les persones interessades, per ostentar la titularitat de béns i drets en el procediment d'expropiació forçosa, podran interposar els recursos següents:  
  
1. Directament, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la notificació o publicació, si és el cas, d'aquest acord en el Diari Oficial de la Generalitat Valenciana, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
2. Potestativament, un recurs de reposició davant del mateix òrgan que ha dictat l'acte, en el termini d'un mes comptat a partir de l'endemà de la notificació o publicació, si és el cas, d'aquest acord en el Diari Oficial de la Generalitat Valenciana, de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
En el cas de l'Administració local promotora del procediment, a l'empara del que estableix l'article 44 de la Llei 29/1998, de 13 de juliol, reguladora de la jurisdicció contenciosa administrativa, no pot interposar-se recurs en via administrativa. No obstant això, amb caràcter previ a la interposició del recurs contenciós administratiu, i en el termini de dos mesos comptats des de l'endemà de la notificació o publicació, si és el cas, d'aquest acord en el Diari Oficial de la Generalitat Valenciana, podrà formular requeriment raonat perquè s'anul·le o es revoque l'acord, tenint en compte que això no incideix en l'executivitat d'aquest, ni interromp els terminis amb vista a la seua fermesa, per no ser substitutiu del règim de recursos en via administrativa.  
Tot això sense perjuí que les persones interessades puguen fer ús de qualsevol altra via que estimen oportuna.  
  
València, 15 de maig de 2020  
  
La consellera secretària,  
MÓNICA OLTRA JARQUE